[dc]હ[/dc]વે તો ફટાકડાની પેઠે પરીક્ષાનાં પેપરો પણ ફૂટવા માંડ્યાં છે. જોકે આ પેપરોના ફૂટવાનો અવાજ લોકોના કાન સુધી પહોંચતો ન્તહી. હા, ન્યૂઝપેપરો થકી તે લોકોની આંખ સુધી પહોંચે છે ખરો. તા. 4 એપ્રિલ, 07ના ‘દિવ્ય ભાસ્કર’માં સમાચાર હતા કે એક કોલેજની પ્રીલિમ પરીક્ષામાં જે પ્રશ્નો, જે ક્રમમાં પૂછવામાં આવ્યા હતા એ જ પ્રશ્નો એ જ ક્રમમાં ટી.વાય.બી.કોમની યુનિવર્સિટીની પરીક્ષામાં પૂછવામાં આવ્યા. આને શુદ્ધ ગુજરાતીમાં બેઠું પેપર કાઢ્યું એમ કહેવાય કે આવું જૂનું કોઈ એક કોલેજનું પેપર તે આખેઆખું કંઈ પૂછાતું હશે ? એમ માની જે પરીક્ષાર્થીઓએ આ પેપર ઓપ્શનમાં કાઢી નાખેલું એ લોકોને સૂઈ જવા જેવી લાગણી થઈ હશે અને આ પેપર કાઢનારને છાપે ચડી જવાથી પોતાની ખુરસી, જે ખુરસીમાં બેસી આ પેપર સેટ કર્યું હશે એ ખુરસી અપસેટ થઈ ગયાની દહેશત ઊભી થઈ હશે.